**Sociálno-výchovná terénna prax**

**(povinný predmet)**

**Odbor:** Sociálna pedagogika (1. roč. Mgr.)

**Vyučujúca:** doc. PhDr. Miriam Niklová, PhD.

**Spôsob hodnotenia a ukončenia predmetu**:

**Podmienky na absolvovanie a ukončenie predmetu:**

a) priebežné hodnotenie: príprava aktivít: 0 – 50 bodov

b) záverečné hodnotenie: realizovanie praxe vo vybranom zariadení a odovzdanie potvrdenia o realizácii praxe, správy z praxe a časovej snímky realizovaných aktivít: 0 – 50 bodov

Priebežné i záverečné hodnotenie = spolu 100 bodov

Na získanie hodnotenia absolvoval/a je potrebné získať minimálne 65 bodov.

Škála na hodnotenie: A (100-94), B (93-87), C (86-80), D (79-73),E (72-65), FX (64 a menej)

**Cieľ predmetu:**

Sprostredkovať študentom vedomosti z teoretických i metodických fundamentov sociológie výchovy. Zorientovať študentov v problematike sociálno-patologických javov, analyzovať ich príčiny a dôsledky, oboznámiť ich s formami prevencie a úlohami učiteľa v prevencii sociálno-patologických javov v školskom prostredí.

Študent absolvuje 26 hodín praxe v jednom zo zariadení či inštitúcií (podľa vlastného výberu):

* Školské zariadenia výchovného poradenstva a prevencie:

a) centrum pedagogicko-psychologického poradenstva a prevencie

b) centrum špeciálno-pedagogického poradenstva

c) na školách a v školských zariadeniach pod vedením sociálnych pedagógov alebo koordinátorov prevencie

* Špeciálne výchovné zariadenia: diagnostické centrum, reedukačné centrum, liečebno-výchovné sanatórium
* Úrady práce sociálnych vecí a rodiny:

a) oddelenia sociálnoprávnej ochrany detí a sociálnej kurately

b) oblasť sociálnych služieb

* Iné subjekty zamerané na  sociálno-výchovnú a preventívnu činnosť.

Študent úspešným absolvovaním:

Pochopí podstatu fungovania daného zariadenia, oboznámi sa so štruktúrou zamestnancov, zriaďovateľom, spôsobom komunikácie a metódami práce a pod. Pozná zameranie sociálno-výchovnej a preventívnej činnosti v zariadení.

Je schopný integrovať získané teoretické vedomosti a špecifické zručnosti do priamej sociálno-výchovnej a preventívnej činnosti vo vybranom zariadení či inštitúcii.

Aplikuje získané teoretické poznatky pri plánovaní a realizovaní priamej sociálno-výchovnej práce so žiakmi.

Posúdi a zhodnotí adekvátne metódy, ktoré využije pri realizovaných aktivitách so žiakmi.

Vytvorí správu z praxe s podrobnou špecifikáciou realizovaných aktivít.